《题黄筌梅花山茶野禽图》
元代·柯九思

萼绿仙人白玉冠，霞裙辉映碧云团。芳禽惯听吹箫暖，偎遍春丛午睡阑。

作者简介：（1290—1343）元台州临海人，字敬仲，号丹丘生。依附怀王图帖睦尔(文宗)。文宗即位，授典瑞院都事，迁奎章阁鉴书博士。文宗死，流寓江南。博学能文，善楷书，工画墨竹，能以书法为之。又善鉴识鼎彝古器。